open-index/open-wikipedia-markdown huggingface dataset:
Dvůr Semtín

**Dvůr Semtín** estas solejo en Ĉeĥio, parto de municipo Olbramovice en distrikto Benešov, kreita de areo Cikonia nesto. Ĝi troviĝas 2 km nordoriente de Olbramovice. En la jaro  ĉi tie daŭre vivis . 

Dvůr Semtín situas en katastra teritorio **Tomice u Votic** kun areo 5,73&nbsp;km². 

## Historio 
La unua skribmencio pri la vilaĝo devenas el la jaro 1383.

## Loĝantaro
## Pluaj fotoj 

Čapí hnízdo - Olbramovice. (06).jpg|Cikonia nesto
Čapí hnízdo - Olbramovice. (15).jpg|Cikonia nesto
Čapí hnízdo - Olbramovice. (09).jpg|Cikonia nesto
Čapí hnízdo - Olbramovice. (16).jpg|Cikonia nesto

Kategorio:Olbramovice (distrikto Benešov)
Kategorio:Vilaĝoj en distrikto Benešov
Kategorio:Setlejoj en Beneŝova montetaro
Virina historio

thumb|right|250px|*Kunveno de kortegaj virinoj*
**Virina historio** estas la studo pri la rolo, kiun virinoj ludis en historio kaj la metodoj necesaj por fari tion. Ĝi precipe inkluzivas la studon pri la historio de la evoluo de virinaj rajtoj tra registrita historio, personaj atingoj dum certa periodo, la ekzamenado de individuoj kaj grupoj de virinoj kun historia graveco, kaj la efiko, kiun historiaj eventoj havis sur virinoj. En la studo de virina historio enestas la kredo, ke pli tradiciaj registritaj historioj minimigis aŭ ignoris la kontribuojn de virinoj en diversaj kampoj kaj la efikon de historiaj eventoj sur virinoj ĝenerale. En tiu kunteksto, historio de virinoj ofte estas formo de historia reviziismo, celante defii aŭ pligrandigi la tradician historian konsenton.

La ĉefaj centroj de scienca esplorado estis Usono kaj Britio, kie historiistoj de la dua periodo de feminismo, influitaj de la novaj aliroj promociitaj de socia historio, estis ĉe la avangardo. Kiel aktivuloj en la movado de liberigo de virinoj, diskutante kaj analizante la subpremadon kaj malegalecojn, kiujn ili spertis kiel virinoj, ili kredis, ke estas grave lerni pri la vivoj de siaj antaŭulinoj — kaj trovis tre malmultan sciencan esploron en presita formo. Historio estis ĉefe skribita fare de viroj kaj pri la agadoj de viroj en la publika sfero, milito, politiko, diplomatio kaj administrado. Virinoj kutime estis ekskluditaj kaj, kiam menciitaj, ili kutime estis prezentitaj en sekse stereotipaj roloj kiel edzinoj, patrinoj, filinoj kaj amantinoj. La studo de historio estas valorita rilate al tio, kio estas konsiderata "indas" historie. Aliaj aspektoj de ĉi tiu studfako estas la diferencoj en la vivoj de virinoj kaŭzitaj de raso, ekonomia statuso, socia statuso, kaj diversaj aliaj aspektoj de socio.

La studo pri historio de virinoj evoluis kun la tempo, de fruaj feminismaj movadoj, kiuj celis rekapti la perditajn rakontojn de virinoj, al pli lastatempaj esploroj, kiuj celas integri la spertojn kaj perspektivojn de virinoj en ĉefajn historiajn rakontojn. La historio de virinoj ankaŭ fariĝis grava parto de interfakaj kampoj kiel studoj pri sekso, virinaj studoj kaj feminisma teorio.

## Vidu ankaŭ 
* Gloraj virinoj

## Referencoj 
Kategorio:Historio laŭ temoj
Takahaŝi Kazuki

**TAKAHAŜI Kazuki** (, laŭ latinliterigo Hepburn *Takahashi Kazuki*, en okcidentaj lingvo plej ofte inversigita al formo *Kazuki Takahashi*, n. la 4-an de oktobro 1961 en Tokio, m. la 4-an de julio 2022 ĉe Nago, Okinavo, Japanio) estis japana kreinto de mangaoj, do japana bildrakontisto, kaj internacie konata pro la tutmonde sukcesa mangaa serio *Yu-Gi-Oh!*, kiun li kreis.

Jam en 1991 li verkis mangaajn seriojn kiel la rakonto *Tennenŝoku Danĝi Buraj* pri luktado por la plej grava mangaa revuo de Japanio, *Shōnen Jump*. Tamen daŭris ĝis 1996 ke li trovis sukceson kun la kreado de la serio *Yu-Gi-Oh!*. Krom la mangao, kiu estas rapide tradukita al tre multaj lingvoj kaj reeldonita tutmonde, ekzistas multaj videoludoj, kartludoj kaj tri filmoj bazitaj sur *Yu-Gi-Ho!*. La postaj serioj *Yu-Gi-Oh! GX* kaj ''Yu-Gi-Oh! 5D's* jam ne estis desegnitaj fare de Takahaŝi.

Li estis ŝatanto de usonaj bildstrioj, precipe *Hellboy''.

La 6-an de julio 2022, senviva viro estis trovita de la marbordo de Nago, gubernio Okinavo kaj poste estis identigita kiel Kazuki Takahaŝi. Laŭ la enketo de la krimpatologo, Takahaŝi dronis dum plonĝo. Laŭ pli postaj deklaroj de ĉeestinto, Takahaŝi mortis la 4-an de julio 2022 provante savi virinon kaj ŝian filinon de dronado.

## Eksteraj ligiloj 
*  ()

Kategorio:Mangaverkistoj
Kategorio:Japanaj verkistoj
Yu-Gi-Oh!

**Yu-Gi-Oh!** ( "Reĝo de Ludoj") estis unue mangaa serio de la desegnisto Takahaŝi Kazuki publikigita en 1996, kiu poste ankaŭ estis efektivigita kiel animeo prezentata kiel televida serio kaj al kiu pluraj pliaj komercaj produktoj, inkluzive de internacie sukcesa kolekta kartludo, estas distribuitaj.

En la centro de la intrigo de la mangao kaj la animeo, kiuj ambaŭ povas esti asignitaj al la ĝenro Shōnen (少年), do porknabaj mangao kaj animeo, estas la komence soleca deksesjara lernejano *Yugi*, kiu, kunigante la erojn de mistera egipta puzlo, liberigas la spiriton de antikva faraono kaj gajnas lin kiel amiko. Kune kun la faraono, kiu defendas justecon kaj volas puni la maljustulojn, li devas savi la mondon de detruo en diversaj bataloj. Multaj aliaj amikoj, precipe *Katsuja/Joey* (jen la origina japana persona nomo kaj internacie alinventita usona, anglalingva nomo), *Hiroto/Tristan* kaj *Anzu/Téa*, subtenas lin.

## Intrigo 
La lernejano Yugi Muto resp. Jugi Muto ricevas tridimensian, antikvan egiptan enigmon, kiun neniu ankoraŭ povis kunmeti. Provi solvi ĉi tion ŝanĝas lian tutan vivon. Ĉar kiam li kunmetas la "jarmilan enigmon", li vekas la spiriton de maljuna faraono, kies memoro estis forviŝita kaj kun kiu li nun kunhavas korpon. Kun la helpo de la kartludo *Duelaj Monstroj*, Yugi kaj la faraono (kiu volas ke oni nomu lin Yami resp. Jami) provas restarigi la perditan memoron de la faraono. Tamen, la jarmilpuzlo estas nur unu el sep jarmilobjektoj kiuj laŭdire havas la potencon detrui la mondon. Tial multaj malbonaj fortoj ĉasas la jarmilan enigmon kaj provas ekposedi ĝia potencon. Sed kune kun liaj amikoj Joey Wheeler, Téa Gardner kaj Tristan Taylor, la 16-jarulo alfrontas ilin. Por videble montri, ke la lernejano nun estas heroo, li post la unuiĝo kun la faraona spirito ricevas tre specifan hararon, kiu aspektas kvazaŭ diversdirekte elradiantaj pintoj de kaj blondaj kaj brunece/ruĝece nigraj haroj.

## Eksteraj ligiloj 
*  ()

Kategorio:Mangao
Kategorio:Animeo
Sulua insularo

La insularo **Sulu** (en sulua lingvo: Lupa’ Sūg; en tagaloga lingvo: Kapuluan ng Sulu) estas aro de vulkanaj kaj koralaj insuloj de la sudokcidento de Filipinoj, inter la insuloj Mindanao kaj Borneo. La ĉefa insulo esta Jolo. 

Estas duobla serio de insuloj kiuj havas etendon de 270 km kaj enhavas 400 difinitaj insuletoj kaj pli ol 500 sennomaj ĝis nun; ĝi kovras areon de 4 068 km². 

La insulanoj estis konvertitaj al Islamo fare de Abu Bakr meze de la 15-a jarcento. La hispanoj klopodis dekomence malsukcese domini la lokanojn, kiujn ili nomis "moros" (maŭroj). La insuloj finfine iĝis teritorio de hispana suveraneco en la 19-a jarcento. Kaj inter 1899 kaj 1901 venis sub la jurisdikcio de Usono pro la traktatoj de Parizo kaj de Vaŝingtono.

La arkipelago venis al Filipinoj en 1940. La insuloj iam estis rifuĝejo de kontrabandistoj kaj piratoj. 

Kategorio:Insuloj en la Filipinoj
Sumba turnico

La **Sumba turnico** (*Turnix everetti*) estas specio de birdoj en la familio Turnicedoj. La scienca nomo omaĝas la britan kolonian administranton kaj zoologia kolektanto Alfred Hart Everett.

## Distribuado kaj habitato
Ĝi estas endemia de la insulo Sumbo en la Malgrandaj Sundaj Insuloj de Indonezio. Ties naturaj habitatoj estas sekaj savanoj, subtropikaj aŭ tropikaj humidaj arbustaroj, subtropikaj aŭ tropikaj sekaj malaltteraj herbejoj, kaj plugebla tero. Ĝi estas minacata pro habitatoperdo kaj ĉasado por viando.

## Referencoj
## Eksteraj ligiloj
*BirdLife Species Factsheet.

## Referencoj 
Kategorio:Turnicedoj
Hotentota turnico

La **Hotentota turnico** (*Turnix hottentottus*) estas specio de birdoj en la familio Turnicedoj. Ĝi estis iam konsiderata samspecifa kun la Nana turnico (*Turnix nanus*). Ne estas subspecioj.

La specio estas endemia en Sudafriko kaj troviĝas laŭlonge de la suda marbordo el Kaburbo ĝis la Golfo Algoa en la provinco Orienta Kablando kie ĝi loĝas en montara *fynbos* kie la vegetaĵaro estas relative malabunda. Studo de 1994 rezultis en ĉirkaŭkalkulo de 310-420 birdoj en 25 kvadrataj kilometroj de montara *fynbos* en la Natura Rezervejo de la Bonespera Kabo. La manko de registroj sugestas, ke tio povas estis superkalkulo, kaj aplikaĵo de multe pli malalta denseco el studo de 1990 kiu rezultis en totala populacio tra Okcidenta Kablando de ĝuste 400 birdoj (Lee 2013). La totala populacio estas tiel necerta, sed pro manko de ĵusaj registroj oni supozas, ke ĝi estas tre malgranda. Provizore oni ĉirkaŭkalkulas en gamo de 250-999 maturuloj, kaj ne pli ol 250 individuoj en la plej granda subpopulacio. 

## Referencoj
## Eksteraj ligiloj
*BirdLife Species Factsheet.

## Referencoj 
Kategorio:Turnicedoj
Filipina turnico

La **Filipina turnico** aŭ **Luzona turnico** (*Turnix worcesteri*) estas specio de birdoj de la familio Turnicedoj. Ĝi estas endemia de la insuloa Luzono en Filipinoj. Ties natura habitato estas tropika alt-altituda herbejo. Tiu estas la plej mistera birdo de Luzono ĉar estis nur unu vidaĵo en 2009 de individuo kaptita kaj vendata kiel ĉasviando. 

## Priskribo kaj taksonomio 
EBird priskribas la birdon kiel "Tre malfranda, rara, malmulte konata grundobirdo el la altaj teroj de herbejoj de Luzono. Ĝenerale bruna, tre markita per malhelaj centraj plumoj kun pala sablokolora strieco. Ĝi montras varieblajn kvantojn de ruĝeca koloro en malsupraj partoj, pli etende en la ino, kaj iom da blanko en la gorĝo kaj ventro. Ĝi vivas kune kun la Stria turnico kaj la Makulturnico, kaj la Ĉina koturno, sed la Luzona estas pli malgranda ol tiuj, speciale ol la Makulturnico, kaj havas dikan, arĝentkoloran bekon."

La latinlingva scienca nomo estas nomita laŭ la usona zoologo Dean Conant Worcester (1866-1924).

Tiu specio estas monotipa, sed ĝi estas foje konsiderata samspecifa kun la Sumba turnico kaj la Ordinara turnico; ĝi estas distingita el tiu lasta pere de la plumaro kun pli nigraj krono kaj dorsaj plumoj, multe pli malgrandaj, blanka mentono kaj supra gorĝo ĉe inoj.

Apenaŭ oni konas ion pri tiu birdo. La stomako de la kaptita birdo enhavis insektojn.

## Referencoj 
Kategorio:Turnicedoj
René Louiche Desfontaines

**René Louiche DESFONTAINES** (1750–1833) estis franca botanikisto kaj zoologo. 

## Biografio
Desfontaines naskiĝis en Tremblay, Bretonio, Francio. Li studis en la Collège de Rennes kaj en 1773 li translokiĝis al Parizo por studi Medicinon. Lia intereso por botaniko devenas de la prelegoj en la Ĝardeno de la Plantoj fare de Louis G. Lemonnier. Lia intereso por la botaniko kreskiĝis kaj estis elektita kiel membro de la Akademio de Sciencoj de Francio en 1783.

Li vivis du jarojn en Tunizio kaj Alĝerio, kaj revenis kun granda kolekto de plantoj. Li verkis *Flora Atlantica* (1798–1799, 2 vol.) de kie kreiĝis 300 novaj genroj por la scienco.

En 1786 li estis nomumita profesoro de botaniko en la Ĝardeno de la Plantoj, anstataŭante Lemonnier. Li estis direktoro de la ''Muséum National d'Histoire Naturelle*, estis unu de la fondintoj de la *Institut de France*, prezidanto de la Akademio de Sciencoj de Francio, kaj elektita homora membro de la Legio.

## Verkoj 
eta|maldekstre|*Flora atlantica*, 1797
* *Cours élémentaire*, 1796
* *Flora atlantica: sive historia plantarum quae in Atlante, agro tunetano et algeriensi crescunt* (2 vol.), 1798—1799
* *Tableau de l'École de Botanique du Muséum d'Histoire Naturelle*, 1804
* *Choix de plantes du Corollaire des instituts de Tournefort*, 1808
* *Histoire des arbres et arbrisseaux qui peuvent être cultivés en...*, 1809
* *Catalogus plantanum horti regii Parisiensis, 1829
* ''Voyages dans les régences de Tunis et d'Alger'' Jean André Peyssonnel, 1838

Kategorio:Francaj botanikistoj
Kategorio:Francaj zoologoj
Adachi Mitsuru

**ADAĈI Mitsuru** (, laŭ latinliterigo Hepburn *Adachi Mitsuru*, en okcidentaj lingvoj plej ofte inversigita al formo *Mitsuru Adachi*, n. la 9-an de februaro 1951 en Isesaki) estas japana kreinto de mangaoj, do japana bildrakontisto.

Kategorio:Mangaverkistoj
Kategorio:Japanaj verkistoj
Haly Abbas

**Ali ibn Abbas al-Majusi** perse: **علی بن عباس مجوسی اهوازی **estis persa kuracisto, psikologo kaj aŭtoro dum la Islama Ora Epoko, pli fama pro sia "Kitab al-Maliki" aŭ "Kompleta libro pri la Medicina Arto".

Haly Abbas, ankaŭ konata kiel "Ali ibn al-'Abbas al-Majusi" aŭ "Ali ibn al-Abbas la Perso", estis grava persa kuracisto kaj medicinisto de la 10-a jarcento, kiu laboris ĉefe en la islama mondo. Li estis plej konata pro sia ampleksa medicina laboro, kiu influis medicinan praktikon kaj scion dum historio.

## Biografia fono 
[eta|maldekstre|300ra|"Esenca libro pri la tuta Medicino", eldonita de Stefano de Pizo ankaŭ konata kiel Stefano la Filozofo, [Liono|Lugdunum, 1523]]

Relative malmulto estas konata ĉirkaŭ la vivo de al-Majūsi. Li verŝajne vivis en la najbareco de la Abasida Kaliflando, kiu estis unu el la plej progresintaj kaj kulture riĉaj regionoj en la mondo tiutempe. Dum tiu tempo, medicino prosperis kaj multaj akademiuloj kontribuis por la kolekto kaj dissendo de la medicina scio.

## Medicina verko 
Al-Majūsi estas precipe konata pro sia libro "Kitab al-Maliki" (La Libro pri la Sano), ankaŭ referita kiel "Kitab al-Maliki" aŭ simple "al-Maliki". Ĉi tiu verko enhavas detalajn priskribojn de klinikaj bildoj, diagnozoj kaj kuracmetodoj. Ĝi estas ampleksa medicina kompendio bazita sur la instruoj de la antikvaj grekaj kaj romia medicino, sed ankaŭ reflektanta la proprajn observaĵojn kaj spertojn de la aŭtoro.

## Influo sur medicino 
La laboro de al-Majūsi havis gravan efikon por la medicina eduko kaj praktiko en la islama mondo kaj eksterlande. Ĝi estis tradukita en multajn lingvojn kaj servis kiel valora rimedo por kuracistoj kaj medicinaj studentoj. Ĝia metodologio al diagnozo kaj terapio estis cititaj kaj plue disvolvigitaj en pli postaj kuracistaj skribaĵoj.

## Teorioj kaj metodologioj 
Al-Majūsi donis grandan emfazon al observado kaj eksperimentado. Li emfazis la gravecon pri la ĝisfunda anamnezo kaj sistema ekzameno de la pacientoj. Li ankaŭ traktis diversajn medicinajn disciplinojn, inkluzive de interna medicino, kirurgio kaj farmakologio.

## Konkludo 
ʿAli ibn al-ʿAbbas al-Majūsi estis esenca persono en la evoluo de medicino en la Mezepoko. Per liaj verkoj kaj ideoj, li kontribuis por la solidigo de la islama medicino kiel ĉefkomponento de tutmonda medicina scio. Lia heredaĵo vivas en la hodiaŭa medicino, kaj laŭ specifaj terapiaj metodologoj kaj en la emfazo de empiria esplorado kaj pacienca prizorgo.

## Vidu ankaŭ 
* Konstanteno Afrikano (1020-1087)
* Wolfgang Uwe Eckart (1952-2021) germana historiisto pri medicino

## Referencoj 
Kategorio:Arabaj verkistoj
Kategorio:Arabaj kuracistoj
Kategorio:Naskiĝintoj en 930
Kategorio:Mortintoj en 994
Akimoto Osamu

**AKIMOTO Osamu** (, en okcidentaj lingvoj plej ofte inversigita al formo *Osamu Akimoto*, n. la 11-an de decembro 1952 en la kvartalo Kacuŝika de Tokio, do nun -jaraĝa) estas japana kreinto de mangaoj, do japana bildrakontisto.

Kategorio:Japanaj verkistoj
Kategorio:Mangaverkistoj
Fukumoto Nobuyuki

**FUKUMOTO Nobujuki** (, laŭ latinliterigo Hepburn *Fukumoto Nobuyuki*, en okcidentaj lingvoj plej ofte inversigita al formo *Nobuyuki Fukumoto*, n. la 10-an de decembro 1958 en Jokosuka, do nun -jaraĝa) estas japana kreinto de mangaoj, do japana bildrakontisto.

Kategorio:Japanaj verkistoj
Kategorio:Mangaverkistoj
Františkov

Nomon **Františkov** havas pluraj municipoj: 

* Františkov nad Ploučnicí – municipo en&nbsp;distrikto Děčín
aŭ partoj de municipoj:

* Františkov (Úžice) – parto de municipo Úžice (distrikto Kutná Hora)
* Františkov (Blížejov) – parto de municipo Blížejov en distrikto Domažlice
* Františkov (Suchdol nad Lužnicí) – parto de urbo Suchdol nad Lužnicí en distrikto Jindřichův Hradec
* Františkov (Smilovy Hory) – parto de municipo Smilovy Hory en distrikto Tábor
* Františkov (Rokytnice nad Jizerou) – parto de urbo Rokytnice nad Jizerou en distrikto Semily
* Františkov (Liberec) (Liberec X-Františkov) – parto de urbo Liberec en distrikto Liberec
* Františkov (Kvilda) – parto de municipo Kvilda en distrikto Prachatice
* Františkov (Velké Kunětice) – parto de municipo Velké Kunětice en distrikto Jeseník
* Františkov (Zbiroh) – baza setlejunuo de urbo Zbiroh en distrikto Rokycany
* Františkov (Selmice) – korto ĉe municipo Selmice en distrikto Pardubice
* Františkov (Újezd) – baza setlejunuo de municipo Újezd (distrikto Znojmo)
* Františkov (Velký Valtinov) – domaro en municipo Velký Valtinov, distrikto Česká Lípa
* Františkov (Horní Životice) – pereinta domaro, ankaŭ nomata Francberk, ĉe municipo Horní Životice en distrikto Bruntál

;naturrezervejo
* Františkov (naturrezervejo) – naturrezervejo en distrikto Šumperk
Flavkrura turnico

La **Flavkrura turnico** (*Turnix tanki*) estas malgranda specio de birdoj en la familio Turnicedoj. Tiu familio estas speciala en tio ke la inoj estas pli grandaj kaj pli koloraj ol maskloj kaj estas poliandriaj. 

## Priskribo
La Flavkrura turnico estas malgranda koturneca birdo 15 ĝis 18 cm longa, estante la inoj iom pli grandaj kaj pli brilkoloraj ol la  maskloj. La pezo estas 36 ĝis 43 g por la subspecio *Turnix t. tanki*, kaj 35 ĝis 78 g por la masklo de *Turnix t. blanfordii*, dum la ino de tiu subspecio estas 93 ĝis 113 g. La vosto estas mallonga kaj la flugiloj havas rondoformajn pintojn. 

La plenkreska masklo havas nigran kronon kun sablokolora bordo, kaj foje ankaŭ sablokolora centra strio. La frunto kaj flanko de la kapo estas sablokoloraj, la individuaj plumoj havas nigrajn pintojn. La gorĝo estas pala sablokolora, malheliĝas al ruĝeca sablokolora ĉe la randoj kaj sur la brusto, kaj denove paliĝas sur la ventro, iĝante blanka ĉe la subvostaj kovriloj. La flankoj de la brusto estas dismakulitaj per rondaj nigraj punktoj. La nuko kaj supraj partoj de la korpo kaj vosto estas grizecbrunaj, kun ruĝecaj kaj malhelbrunaj vermoŝpuroj kaj makuletoj. La ĉefaj flugilplumoj estas nigrecbrunaj kun sablokoloraj randoj, kaj la flugilkovriloj estas sablokoloraj kun malhelaj makuloj. La beko estas senmarke flava, la irisoj blankecaj, kaj la kruroj kaj piedoj profunde flavaj. En plimulto de sia arealo ĝi estas sidloka specio, sed ĝi migras al la pli sekaj partoj de Barato en la pluvsezono, kaj simile al la sudorientaj partoj de Rusio, farante la vojon nokte.

## Referencoj
## Eksteraj ligiloj
*BirdLife Species Factsheet.

## Referencoj 
Kategorio:Turnicedoj
Córdoba (H) (metroo de Bonaero)

**Córdoba** estas stacio sur  de la Metroo de Bonaero, situanta en Bonaero.

## Vidu ankaŭ 
* Metroo de Bonaero
* Balvanera

## Eksteraj ligiloj 
* Emova ()

Kategorio:Stacioj de la metroo de Bonaero
Kategorio:Linio H de la metroo de Bonaero
Zoltán Bacskay

**Zoltán Bacskay** [baĉkai], laŭ la hungarlingve kutima nomordo **Bacskay Zoltán,** estis hungara mezlerneja kaj altlerneja instruisto.

 naskiĝis  en Nyíregyháza, li mortis  en Budapeŝto.

## Biografio 
 studis en instituto de ekonomia fakultato de Reĝa Universitato Péter Pázmány inter 1926–1930, tamen li akiris pedagogian diplomon en la Universitato Péter Pázmány en 1931. Post 3 jaroj en la fakultato li doktoriĝis. Jam inter 1930–1936 li estis asistanto en Teknikuniversitato palatino József, dum inter 1932–1939 li instruis en komerca mezlernejo kaj inter 1936–1939 ankaŭ en alia simila mezlernejo. Li instruis en altlernejo en tiam hungara urbo Kassa (1939–1944), poste en Komerca Altlernejo (1945–1949), Teknikuniversitato palatino József (1946–1950) kaj Komerca Altlernejo (1950–1953). Li havis postenon en akademia instituto inter 1953–1957, poste 2 jarojn li estis lernejestro, docento en Agrikultura Akademio (1957–1963), profesoro de Agrikultura Altlernejo (1963–1970), katedrestro de Agrikultura Universitato (1970–1973), samtempe en Agrikultura Universitato (1969–1979). Li instruis ekonomiajn kaj matematikajn sciojn.
  
## Elektitaj kontribuoj 
* *Adalékok az elhalasztott járadékértékek kamatlábfeladatához.* Egy. doktori értek. is. (ankaŭ disertaĵo, 1933)
* *Kamatos folyószámlák.* (1941)
* *Kereskedelmi számtan. 1–3.* (lernolibro, 1943 4-a eldono: 1949)
* *Matematika a közgazdasági technikumok számára 1–4.* (kunaŭtoro, lernolibro, 1952 13-a eldono: 1964)
* *Közelítő számítások.* (1955)
* *Matematikai zsebkönyv közgazdászok számára.* (kunaŭtoro, 1957)
* *A monetáris devizaforgalmi kapcsolatok mérlegének matematikai modellje.* (kunaŭtoro., 1966)
* *Matematika. 1–2.* (kunaŭtoro, studenta lernolibro, 1974–1982)
* *Pénzügyi számítások.* (1985)

## Fontoj 
* biografio hungare

## Referencoj 
Kategorio:Hungaraj instruistoj
Kategorio:Hungaraj altlernejaj instruistoj
Kategorio:Budapeŝtanoj
Františkov (Úžice)

**Františkov** () estas vilaĝo en Ĉeĥio, parto de municipo Úžice, troviĝanta en distrikto Kutná Hora. Ĝi troviĝas proksimume 3,5 kilometrojn norde de Úžice. En la jaro  daŭre vivas ĉi tie .

Františkov situas en katastra teritorio **Smrk u Úžic** kun areo 5,11 km². 

## Historio 
La unua skribmencio pri la vilaĝo devenas el la jaro 1788.

## Loĝantaro 
## Pluaj fotoj 

Image:Františkov_(Úžice)_B._Dům_u_stromu.jpg|Domo ĉe arbo
Image:Františkov_(Úžice)_C._Dům_v_zeleni.jpg|Domo en verdaĵo
Image:Františkov_(Úžice)_E._Rybníček.jpg|Fiŝlago
Františkov (Úžice) D. Hospodářský objekt.jpg|Mastruma objekto
Image:Františkov_(Úžice)_F._Výhled.jpg|Belvido el&nbsp;Františkov

Kategorio:Úžice (distrikto Kutná Hora)
Kategorio:Vilaĝoj en distrikto Kutná Hora
Kategorio:Setlejoj en Suprasazava montetaro
Bug Off!

***Bug Off!*** estas unu-ekrana fiksa pafa videoludo por 8-bitaj Atari-komputiloj verkita de Sparky Starks

## Ludomaniero
La celo de *Bug Off!* estas regi diversajn insektojn, kiuj svarmas el sinkotruo en Florido kaj minacas la ĝardenon de la ludanto.

thumb|left|Ekrankopio de *Bug Off!* (8-bita Atari)
La ludanto kontrolas kemian ŝprucilon, kiu povas moviĝi sur ĉiuj kvar eksteraj randoj de la luda fenestro. La ŝprucilo ĉiam montru al la centro de la ekrano, kie troviĝas la ĝardeno. Nur la vespoj kaj araneoj estas danĝeraj por la ludanto. Ili manĝas ĉiujn DDT-provizojn de la ludanto kaj tiel finas la ludon. La ludanto provas elteni ĝis krepusko, kiam aperas papilioj, kiuj rekompencas la ludanton per krompoentoj por ĉiu angulo, kiu restis libera, kaj ankaŭ la armeo ĵetas novan provizon de DDT.

Kiam la ludanto estas trafita, li perdas sian aktualan botelon de DDT el sia ŝprucilo, kaj nova botelo aperas en la centro de la ĝardeno, detruante ĉiujn insektojn sur la mapo. Kiam ĉiuj vivoj estas perditaj, la ludo finiĝas.

## Recenzo
La recenzlibro *Book of Atari Software 1984* konkludis : "*la sono kaj grafiko estas malbonaj en *Bug Off!*; tamen, ĝi ne estas la tipo de ludo, kiu bezonus pli bonan grafikon. Luda sperto estas instinkte refleksema pli ol strategia. Ĝi estas fulmrapida ripetema ludo, sed tio ne signifas, ke ĝi lasas vin kun sento de atingo*". Entute *Bug Off!* ricevis D+-recenzon.

## Referencoj 
## Eksteraj ligiloj 
* Bug Off! ĉe MobyGames ()
* Bug Off! ĉe Atari Mania ()
* Bug Off! estas libere ludebla en-navigile ĉe Internet Archive

Kategorio:Videoludoj aperintaj en 1982
Kategorio:Fiksaj pafaj videoludoj
Kategorio:Videoludoj pri insektoj
Kategorio:Videoludoj okazantaj en Florido
Kategorio:Videoludoj kreitaj en Usono
Kategorio:Videoludoj ludeblaj per 8-bitaj Atari-komputiloj
Fujio Fujiko

**Fuĵio Fuĵiko** (japane , hepburn *Fujio Fujiko*) estis la nomo de duopo de verkistoj de mangaoj, do japanaj bildrakontistoj. Ili per la mangao *Doraemon* iĝis internacie konataj. La duopo konsistis el la ilustristoj **Hiroshi Fujimoto** (, *Fujimoto Hiroshi*; n. la 1-an de decembro 1933 en la gubernio Tojama, m. la 23-an de septembro 1996) kaj **Motoo Abiko** (, *Abiko Motoo*; n. la 10-an de marto 1934 same en la gubernio Tojama; m. la 7-a de aprilo 2022).

Kategorio:Japanaj verkistoj
Nana turnico

La **Nana turnico** (*Turnix nanus*) estas malgranda specio de birdoj en la familio Turnicedoj.

## Priskribo
Tiu specio havas brunan dorson, ruĝecan bruston, kaj palan ventron, brunan irisojn kaj nigran pugon. Kiel kutime ĉe turnicoj sed ne ĉe plimulto de birdoj, la ino estas pli granda kaj pli brila ol la masklo. La birdoj estas timidaj kaj malfacile oni povas timigi ilin.

## Taksonomio kaj sistematiko
La Nana turnico, kun scienca nomo *Turnix nanus*, apartenas al la familio Turnicedoj, kiu inkludas turnicojn aŭ hemipodojn. La familio estas parto de la ordo Ĥaradrioformaj, kiu enhavas ankaŭ vadbirdojn, mevojn, kaj aŭkojn. La familio de Turnicedoj konsistas de 16 specioj de turnicoj troviĝantaj en Azio, Afriko, kaj Aŭstralio. Iam la specio estis konsiderita kiel subspecio de la hotentota turnico (*Turnix hottentottus*) sed delonge ĝi estas konsiderata aparta specio.​ 

La Nana turnico estis por la unua fojo priskribita de la brita naturalisto Thomas Horsfield en 1821. La specio estis dekomence klasigita kiel *Tetrao nanus*, sed poste metita en la genro *Turnix*. La Nana turnico estas unu el la plej malgrandaj turnicospecioj, kiu estas nur ĉirkaŭ 15 cm longa kaj pezas ĉirkaŭ 30 g. Tio nomigas la specion per la scienca nomo kaj por la ordinara nomo.

Ne estas agnoskitaj subspecioj de la Nana turnico, sed la specio montras iom da genetika diverseco laŭlonge de sia arealo. En ĵusaj jaroj, genetikaj studioj helpis klarigi la evoluciajn rilatojn ene de la familio de Turnicedoj kaj tio kondukis al la agnosko de kelkaj novaj specioj.

Ĝenerale, la Nana turnico havas relative bone komprenitan taksonomion, sed plua esplorado necesas por komplete kompreni la genetikan diversecon kaj la rilatojn ene de la Turniceda familio.

## Distribuado kaj habitato
La specio troviĝas en malfermaj herbejoj tra multo de subsahara Afriko ekster la arbaraj kaj pli aridaj regionioj. Ĝi estas sidloka en centraj partoj de sia arealo, sed estas migranta reproduktanto pli norde al la Ĉada Lago kaj al Centr-Afrika Respubliko. 

## Referencoj
## Eksteraj ligiloj
*BirdLife Species Factsheet.

## Referencoj 
Kategorio:Turnicedoj
Cannonball Blitz

***Cannonball Blitz*** estas platforma videoludo programita de Olaf Lubeck por Apple II kaj eldonita de On-Line Systems en 1982. Ĝi estis sekve adaptita al la komputiloj VIC-20 kaj TI-99/4A. Ĝi estas difinebla kiel milita versio de *Donkey Kong* : ruliĝantaj kanonkugloj anstataŭas barelojn, soldato anstataŭas la grandan simion, kaj la celo de la unua nivelo estas flago anstataŭ forrabita virino.

## Ludomaniero
Ekzistas tri malsamaj niveloj, el kiuj la lasta estas aparte defia. Post kompletigo de la tria nivelo, la ludanto spektas malgrandan festoscenon kaj poste rekomencas ĉe la unua nivelo. Ripetitaj niveloj diferencas de tiuj de la unua rondo nur per pli striktaj tempolimoj.

## Disvolvo
*Cannonball Blitz* atingis ioman famon en la Apple-kodumula komunumo kiel malfacile rompebla. Trako 17, sektoro D de la ludo enhavas la mesaĝon "YOU'LL NEVER CRACK IT" ( "Vi neniam rompos tion").

## Ricevo
Ron Brinkmann recenzis la ludon por *Computer Gaming World* kaj deklaris ke "*en fina analizo, Cannonball Blitz estas ludo tiel defia kaj amuza kiel la arkada originalo. Ĝi donos al vi horojn (tagojn, monatojn, jarojn) de ĝuo.*"

*Ahoy!* skribis ke "*Cannonball Blitz *[por VIC-20]*, faru neniun eraron, estas Donkey Kong en militistaj uniformoj. Ne estas eĉ unu novaĵo ĉi tie. Tamen, vi trovos ĝin barelo da amuzo*". La magazino favore recenzis la animacion kaj la "*neimageblajn*" sonajn efikojn, kaj konkludis ke ĝi estas "*tre bona versio de bonega ludo*".

## Referencoj 
## Eksteraj ligiloj 
* Cannonball Blitz ĉe MobyGames ()

Kategorio:Videoludoj aperintaj en 1982
Kategorio:Platformaj videoludoj
Kategorio:Videoludoj de Sierra Entertainment
Kategorio:Videoludoj kreitaj en Usono
Kategorio:Videoludoj ludeblaj per Apple II
Kategorio:Videoludoj ludeblaj per TI-99/4A
Kategorio:Videoludoj ludeblaj per VIC-20
Call to Arms

**Call to Arms** ( "Alvoko al Armiloj") povas rilati al:

## Televido
*"A Call to Arms" (*Charmed*), epizodo de la televidserio *Charmed*
**Babylon 5: A Call to Arms*, la kvara plenlonga filmo okazanta en la universo de *Babylon 5*
*"Call to Arms" (*Star Trek: Deep Space Nine*), la dudek-sesa kaj fina epizodo de la kvina sezono de la televidserio *Star Trek: Deep Space Nine*

## Muziko
*Called to Arms, progresiva metalbando el Raleigh, Norda Karolino
*"Call to Arms", kanto de Manowar el la albumo *Warriors of the World*
*"Call to Arms", kanto de Angels and Airwaves el la albumo *I-Empire*
*"Call to Arms", kanto de Soulfly el la albumo *3*
*"A Call to Arms", kanto de Bayside el la albumo *Shudder*
*"A Call to Arms", kanto de Mike + The Mechanics el ilia memtitola albumo

## Literaturo
**Call to Arms* (Lu Xun), kolekto de rakontoj de la ĉina verkisto Lu Xun
**Call to Arms*, la dua libro de la usona verkisto W.E.B. Griffin
**A Call to Arms*, romano de Alan Dean Foster, la unua en The Damned Trilogy
**A Call to Arms*, romano de David Weber, la dua en la serio Manticore Ascendant, lokita en la universo Honorverse

## Ludoj
**Call to Arms* (videoludo), videoludo de 2018
**Call to Arms* (1982 video game)
*Babylon 5: A Call to Arms, militludo de Mongoose Publishing, lokita en la universo de *Babylon 5*
Tibor Bakos

**Tibor Bakos** [bakoŝ], laŭ la hungarlingve kutima nomordo kaj kun plena nomo **Bakos Tibor Zsigmond Béla,** estis hungara matematika instruisto, altlerneja instruisto.

 naskiĝis  en Szeged, li mortis  en Budapeŝto.

## Biografio 
 maturiĝis en gimnazio en Szombathely en 1926, poste li akiris pedagogian diplomon en Scienca Universitato Loránd Eötvös en 1931, sed li samtempe studis en Teknikuniversitato palatino József. Inter 1933–1950 li instruis en provincaj gimnazioj, poste li estis lektoro en instituto de Scienca Universitato de Szeged (1950–1958), pli poste same lektoro en Teknikuniversitato de Budapeŝto (1960–1970). Li longe estis ĉefredaktoro de matematika gazeto inter 1958–1974, poste li pensiuliĝis, tamen li helpis la redaktan laboron ĝis sia morto. Li ricevis premiojn inter 1957-1972.

## Elektitaj kontribuoj 
* *Matematikai érdekességek.* (kunredaktoro, 1969)
* *Középiskolai matematikai versenyek. 1–8.* (kunredaktoro, 1967–1979)

## Fontoj 
* biografio hungare kun fotoj
* biografio hungare kun foto
* biografio hungare kun foto (legebla en la 185-a paĝo)
* biografio hungare
* biografio hungare

## Referencoj 
Kategorio:Hungaraj instruistoj
Kategorio:Hungaraj altlernejaj instruistoj
Kategorio:Budapeŝtanoj
Call to Arms (videoludo, 1982)

***Call to Arms*** (ankaŭ konata kiel ***Conquest***) estas militsimulada videoludo eldonita en 1982 fare de Sirius Software.

## Ludomaniero
*Call to Arms* estas ludo en kiu ludantoj povas batali kontraŭ malamikoj en Eŭropo en 1942 dum la Dua mondmilito aŭ en Skotlando en la jaro 1750.

## Recenzoj
**Electronic Fun with Computers & Games* - Novembro 1983

## Referencoj 
## Eksteraj ligiloj 
* Call to Arms ĉe MobyGames ()
* Recenzo ĉe *PC World*
* Recenzo ĉe *Personal Computer News*

Kategorio:Videoludoj aperintaj en 1982
Kategorio:Militsimuladaj videoludoj
Kategorio:Videoludoj okazantaj dum la 18-a jarcento
Kategorio:Videoludoj okazantaj dum la Dua Mondmilito
Kategorio:Videoludoj de Sirius Software
Kategorio:Videoludoj kreitaj en Usono
Kategorio:Videoludoj ludeblaj per DOS
Jura sociologio

.]]

**Jura sociologio** aŭ **juro kaj socio** estas diverse priskribata kiel subfako de sociologio aŭ interfaka esplormaniero ene de juro. Laŭ iuj ĝi "necese" apartenas al sociologio, sed aliaj rigardas ĝin kiel esplorkampon imbrikitan inter sociologio kaj juro. Laŭ ankoraŭ aliaj, ĝi ne estas subfako de sociologio nek de juro, sed memstara fako ene de la sociscienca fakaro. Ekzempla difino laŭ tiu perspektivo estas "la sistema, teorie fundamentita, empiria studo de la juro kiel socia praktikaro aŭ kampo de socia spertado". Oni asertis, ke ĝi traktas juron, juston, kaj leĝojn, kiel fundamentajn instituciojn perantajn "inter politikaj kaj ekonomiaj interesoj, inter kulturo kaj la normdona ordo de la socio, estigante kaj daŭrigante interdependon, kaj establante sin kiel fontojn de interkonsento, truddevigo, kaj socia regado".

Sendepende de la difino kiel subfako de sociologio, metodaro ene de juro, aŭ memstara fako, jura sociologio intelekte dependas de la tradicio, metodoj, kaj teorioj de sociologio en la strikta senco, kriminologio, kaj la teknikoj kaj procedoj de justico, kaj malplie de aliaj sociaj sciencoj kiel socia antropologio, politika scienco, socia politiko, psikologio, kaj geografio. Tial ĝi baziĝas sur  sociaj teorioj kaj utiligas socisciencajn metodojn por la esplorado de juro, juraj institucioj, kaj juraj praktikoj. Laŭ diversaj socisciencaj bazoj, ĝi aplikas diversajn perspektivojn al juro: analizajn aŭ pozitivajn, historiajn, kaj teoriajn.

Pli specife, jura sociologio konnsistas el manieroj esplori juron en socia fono, kiuj empirie kaj teorie konstatas la interagadon de leĝoj, juraj kaj nejuraj institucioj, kaj aliaj sociaj faktoroj. Kelkaj kampoj de jursociologia esplorado estas la socia evoluo de juraj institucioj, formoj de socia kontrolo, leĝaj regularoj, la interrilatado de jurkulturoj, la socia konstruado de juraj problemoj, la juristaro kaj la rilato inter juro kaj socia ŝanĝo.

Jura sociologio ofte profitas de esplorado farita en aliaj fakoj, ekzemple kompara juro, kritikaj juraj studoj, jura teorio, jura ekonomiko, kaj jura literaturscienco. Ĝia temaro konverĝas kun tradiciaj juraj studoj en la kampo de instituciaj demandoj determinataj de sociaj kaj politikaj kondiĉoj, ekzemple kriminologio kaj la ekonomika analizo de leĝoj.

## Referencoj
Kategorio:Jurisprudenco
Dorieo (Sparto)

**Dorieo** estis frato de Kleomeno la 1-a kaj sparta militisto. Li venis el la Agiada Dinastio kiu estis plurfoje menciita de Herodoto. Estinte la dua filo de Anaksandrido la 2-a, li estis la pli juna duonfrato de Kleomeno la 1-a kaj la pli aĝa plenfrato de Leonidaso la 1-a kaj Kleombroto. Li provis fondi kolonion en Cinyps (Libio) sed malsukcesis. Li denove provis establi kolonion en okcidenta Sicilio, sed estis mortigita fare de la kartaganoj.

## Vojaĝo al Libio
Kiam Anaksandrido la 2-a mortis, malgraŭ la inteligenteco de Dorieo, Kleomeno la 1-a, la majoratulo de la reĝo, iĝis lia posteulo. Tio okazis kun multe da malkontento de la spartanoj, kiuj ne konsideris Kleomenon taŭga por sidi sur la spartana trono kaj preferintus vidi Dorieon kiel sia reĝo. Dorieo mem ankaŭ trovis nekomprenebla, ke li devis lasi la tronon al sia nekapabla duonfrato. Li forlasis Sparton kun kelkaj lojaluloj. Laŭ la konsilo de la Orakolo de Delfo, li unue provis fondi kolonion en nordo de Afriko. Li unue ŝipiris al Thera kaj el tie al Libio. El tie, li fondis kolonion proksime de la Rivero Kinyps. Iom poste, tamen, li kaj aliaj kolonianoj estis forpelitaj de, inter aliaj, la kartaganoj. Li revenis al Sparto kune kun sia akompanantaro.

## Koloniado de Sicilio
Tiutempe Antikaro de Eleono, surbaze de profetaĵo de Lajoso, konsilis lin koloniigi la monton de Erikso. Heraklo iam alteriĝis tie kaj venkis kaj mortigis la tiaman reganton Erikso. La monto de Erikso iĝis do sparta posedaĵo ekde tiam. Kiam la Orakolo de Delfo ankaŭ diris al li por konkeri la landon, Dorieo ekiris. Post sia alveno en Sicilio li fondis la urbon Herakleo kiel tributo al Heraklo. Ĝuste tiam, Telys de Sybaris planis militon kontraŭ alia grandurbo en Sicilio, Krotono. Dorieo helpis Krotonon kaj kune ili sukcesis forpuŝi la atakon kaj ankaŭ konkeri Sybaris-on. Dorieo konstruis templon por Athena Krathia pro dankemo. Laŭ Herodoto, la krotonanoj poste asertis ke Dorieo tute ne helpis ilin.

Herakleo floris post la venko kiel neniam antaŭe. La kartaganoj kaj la segestanoj sentiĝis minacataj kaj organizis kampanjon. Dorieo kaj granda parto de sia armeo mortis en la batalo. Herakleo estis eldetruita ĝis la grundo. La fakto ke Dorieo ne povis konservi la landon al kiu li estis rajta, laŭ la Orakolo de Delfo, estis al li klarigita pro la fakto ke li helpis konkeri Sybaris. Per tiu konkero li malrespektis la orakolon kaj la falo de Herakleo estis lia puno.

## Referencoj 
540 a. K.
508 a. K.
Kategorio:Naskiĝintoj en la 6-a jarcento a.K.
Kategorio:Mortintoj en la 6-a jarcento a.K.

Kategorio:Grekaj militistoj
Kategorio:Grekaj regantoj
Kategorio:Grekaj komandantoj
Armin Tille

**Franz Armin TILLE** (naskiĝinta la  en Altenberg-Lauenstein, mortinta la  je Beuel) estis germana arkivisto, bibliotekisto kaj historiisto. Frato lia pli aĝa estis la germanisto kaj ekonomi-funkciulo Alexander Tille. Apartenis li al la Societo pri Turingia Historio.

## Vivo 
Armin Tille fariĝis en 1907 bibliotekisto ĉe la Parlamento de la Reĝlando Saksujo je Dresdeno, en 1910 estro de la Sekreta ĉefa kaj ŝtata arkivejo je Vajmaro  kaj dum la Vajmara Respubliko re-organizanto (post 1920) de arkivoj en ĵus naskiĝinta Turingio. Estis Tille inter 1926 kaj 1934  direktoro de la Turingia Ŝtata Arkivo. Postantis lin en 1934 Willy Flach. 

Kun la lepsika historiprofesoro Erich Brandenburg, la advokato Hans Breymann kaj la negocisto Arthur Dimpfel fondis li en 1904 la Centron pri germana persona kaj familia genealogioj. Tille ja ardis por socia darvinismo; li konsideris sin mem teoriiston de naciismo. En majo 1933 li skribe bonvenigas la planon sterilizi homojn nealtvalorajn. Por decidi pri aniĝo al celogrupo, Tille ankaŭ proponis uzon de arkivaj fontoj. Necesu tamen ĉi-rilaten ĉiam agado kaŝa. 

Por popularigi siajn ideojn, li verkis diversajn eseojn kaj artikolojn, ekz. *Blut und Boden als Grundlagen der Volksgemeinschaft* (1933), *Judenaustreibung war nicht billig* (1936) kaj *Zur Herkunft der Bezeichnung „Nationalsozialismus“* (1938).

## Verkoj (elekto)
* kun Rudolf Kötzschke: "Karl Lamprecht. Eine Erinnerungsschrift der deutschen Geschichtsblätter", ĉe:  *Deutsche Geschichtsblätter*. 16/1915, p. 159–186 (interrete) 
* "Übersicht über den Inhalt der kleineren Archive der Rheinprovinz", ĉe: *Publikationen der Gesellschaft für Rheinische Geschichtskunde,* 1899 (interrete).
* *Die bäuerliche Wirtschaftsverfassung des Vintschgaues, vornehmlich in der zweiten Hälfte des Mittelalters*,  Universitätsverlag Wagner, Innsbruck 1895

## Literaturo 
* *Festschrift Armin Tille zum 60. Geburtstag überreicht von Freunden und Mitarbeitern*. Weimar 1930.
* Willy Flach: *Armin Tille zum Gedächtnis (1870–1941)*. Jena 1942. 
* Bernhard Post: "Armin Tille (1870–1941)", ĉe: Thüringer Archivarverband (eld.): *Lebensbilder Thüringer Archivare*. Rudolstadt 2001, ISBN 3-00-007914-9

## Eksteraj ligiloj 
* 
*ligiloj ĉe DDB

Kategorio:Arkivistoj
Kategorio:Germanaj historiistoj 
Kategorio:Naskiĝintoj en 1870
Kategorio:Mortintoj en 1941
Kategorio:Homoj rilataj al Weimar
Malabia - Osvaldo Pugliese (metroo de Bonaero)

**Malabia - Osvaldo Pugliese** estas stacio sur  de la Metroo de Bonaero, situanta en Bonaero.

## Interkonektoj 
*  *Corrientes* (estonte)

## Vidu ankaŭ 
* Metroo de Bonaero
* Osvaldo Pugliese

## Eksteraj ligiloj 
* Emova ()

Kategorio:Stacioj de la metroo de Bonaero
Kategorio:Linio B de la metroo de Bonaero
Georg Thieler

**Georg THIELER** (naskiĝinta la  en  Osnabrück, mortinta la  en Bad Sooden) estis germana juristo kaj urbestro de Jena (1885–1889).

## Vivo kaj agado 
Estante filo de konstruinspektisto li trapasis la abiturientan ekzamenon ĉe gimnazio de Osnabrück. Poste li studis jursciencojn ĉe la universitato de Göttingen. Tie li aniĝis en al 1874-a jaro al la studenta korporacio *Burschenschaft Holzminda*. Somere de 1878 li doktoriĝis. 

En 1885 li postantis Georg von Eucken-Addenhausen kiel urbestro de Jena. Samfunkcie li restis ĝis la 31.8.1889. Poste translokiĝis li al Kobierzyce (je Distrikto Vroclavo). Ĉirkaŭ 1902 li iĝis direktoro de la bierfarejo *Herkules-Brauerei* je Kaselo, en 1909 afergvidanto de la argil-fabriko *Hergenrather Tonwerk* je Hergenrath, poste uzinestro en Akeno kaj inter 1923 kaj 1926 membro de Regna komitato pri kompensoj je Duseldorfo. Membris li ankaŭ ĉe Societo pri Turingia Historio.

## Publikigitaĵoj 
* *Bericht über öffentliche Armenpflege und Wohltätigkeit in der Großherzoglichen Residenz- und Universitäts-Stadt Jena für das Jahr 1885 und 1886,* Jena 1887
* *Bericht über die Verwaltung und die Betriebs-Ergebnisse der Brauerei der Stadt Jena i.J. 1887/88,* Jena 1888

## Literaturp 
* Helge Dvorak: *Biographisches Lexikon der Deutschen Burschenschaft,* volumo 1, parto 8: *Supplement L–Z.* Winter, Heidelberg 2014, ISBN 978-3-8253-6051-1, p. 412–413
* Mitgliederverzeichnisse der *Verbindung* und der *Burschenschaft Holzminda*, Göttingen, 1888 ss.

## Notoj 
Kategorio:Urbsteroj
Kategorio:Germanaj juristoj
Kategorio:Homoj rilataj al Jena 
Kategorio:Naskiĝintoj en 1854
Kategorio:Mortintoj en 1945
Villa Crespo (stacidomo)

**Villa Crespo** (nomita **Chacarita** ĝis 2016) estas stacidomo situanta ĉe la limo de la samnoma kvartalo kun Chacarita, urbo Bonaero, Argentino. 

## Bildgalerio 

Estacion villa crespo accesos.jpg|Enirejo
Estación Villa Crespo elevada 02.jpg|Kajo kaj nomo
Chacarita(8).jpg|Trajno

## Vidu ankaŭ 
* Bonaero

## Eksteraj ligiloj 
* 

Kategorio:Fervojaj stacioj en Bonaero
Kategorio:Fervojaj stacioj en Argentino
Zaječice (Pyšely)

**Zaječice** estas vilaĝo en Ĉeĥio, parto de urbo Pyšely en distrikto Benešov. Ĝi troviĝas proksimume 2 km norde de Pyšely. En la jaro  ĉi tie daŭre vivis . 

**Zaječice** estas ankaŭ nomo de katastra teritorio kun areo 3,17&nbsp;km².

## Historio 
La unua skribmnecio pri la vilaĝo devenas el la jaro 1194.

En la jaroj 1850–1910 apartenis al la municipo Pětihosty.

## Loĝantaro
## Pluaj fotoj 

Pyšely, Zaječice, south.jpg|Zaječice
Zaječice (Pyšely), autobus v zastávce.jpg|Zaječice
Zaječice (Pyšely), silnice se zastávkou.jpg|Zaječice

Kategorio:Pyšely
Kategorio:Vilaĝoj en distrikto Benešov
Kategorio:Setlejoj en Beneŝova montetaro
Zaječice

Nomon **Zaječice** portas pluraj municipoj:
* Zaječice (distrikto Chrudim) – municipo en&nbsp;distrikto Chrudim (k. t. Zaječice u Chrudimi)

…aŭ partoj de municipoj:
* Zaječice (Bečov) – parto de municipo Bečov en&nbsp;distrikto Most (k. t. Zaječice u Bečova)
* Zaječice (Pyšely) – parto de urbo Pyšely en&nbsp;distrikto Benešov (k. t. Zaječice)
* Zaječice (Vrskmaň) – parto de munucipo Vrskmaň en&nbsp;distrikto Chomutov

…aŭ burgodomoj:
* Zaječice (burgodomo)

…aŭ akvaj rezervujoj:
* Zaječice (akva rezervujo)
La domo ĉe Pu-Angulo

***La domo ĉe Pu-Angulo*** () estas infanlibro el 1928 de la brita verkisto A.A. Milne kaj origine ilustrita fare de Ernest Shepherd . Ĝi estas la dua el la libroj pri Winnie-la-Pu (Winnie the Pooh).

En tiu volumo troviĝas dek pliaj rakontoj pri Winnie-la-Pu kaj liaj amikoj de la Centakrea Arbaro: Kristoforo Robin, Porketo, kaj – unuafoje – Tiglo.

## En Esperanto aperis 
*La domo ĉe Pu-Angulo*. Tradukis Edmund Grimley Evans. - Esperanto-Asocio de Britio, 2021. - ISBN 978-0-902756-41-0. La premio “Infanlibro de la jaro” de la Belartaj Konkursoj de UEA estas aljuĝita en 2022.

## Referencoj 
## Eksteraj ligiloj 
*  (angle)

Kategorio:Porinfanaj libroj
Kategorio:Eldonaĵoj de Brita Esperanto-Asocio
Winnie-la-Pu (libro)

***Winnie-la-Pu*** () estas infanlibro verkita de la brita aŭtoro Alan Alexander Milne. La libro estis publikigita la 14-an de oktobro 1926, kaj du jarojn poste ĝi estis sekvita per la libro *La domo ĉe Pu-Angulo*. La herooj de la libroj estas la knabo Christopher Robin (nomita laŭ la filo de la verkisto, Christopher Robin Milne), pluŝa urso nomita Pu ("urso kun tre malgranda cerbo", kiel li diras) kaj iliaj amikoj - grupo de arbaraj bestoj.

## La vivfilozofio de Winnie-la-Pu 
La libroj de Winnie-la-Pu allogis la korojn de infanoj kaj plenkreskuloj egale. La libro enhavas diversajn psikologi-filozofiajn deklarojn. Pu, ekzemple, atestas, ke la plej feliĉa momento en sia vivo estas tiam kiam ĵus antaŭ manĝi mielon. Winnie-la-Pu pere de siaj agoj, konduto kaj pensmaniero reflektas sian propran vivfilozofion, la ĉefaj principoj de tio estas la jenaj:

* Gravas ĝui la nunon.
* Ne necesas rapidi ie ajn.
* Vi povas senti feliĉon de malgrandaj aferoj.
* Vi devus esti optimisma kaj ne esti kolera kun vi mem aŭ aliaj.
* Gravas helpi kaj kuraĝigi aliajn.

## En Esperanto aperis 
dekstra|eta|439x439ra|
**1972**/**1992**: Winnie-la-Pu / Ilustris Ernest Shepard. Trad. en Esperanton Ivy Kellerman Reed kaj Ralph A. Lewin. Enkonduko anglalingva de Humphrey Tonkin. Novjorko: eldonejo Dutton, 1972. - XI, 164 paĝoj. ISBN 0-525-43010-5. [**2-a eld.**] - Roterdamo: UEA, 1992, XI, 164 p. ISBN 92-9017-046-8

### Recenzoj 
## Referencoj 
## Eksteraj ligiloj 
* 
*

Kategorio:Porinfanaj libroj
Kategorio:Libroj aperintaj en 1926
Kategorio:Libroj adaptitaj al kino
Kategorio:Romanoj adaptitaj al teatro
Teofilo de Edeso

**Teofilo de Edeso** estis mezepoka astrologo, historiisto, tradukisto kaj erudiciulo el Mezopotamio. En la lastaj jaroj de sia vivo, li estis kortega astrologo al la Abasida Kalifo Al-Mahdi. Teofilo estis maronita kristano kaj tradukis sennombrajn librojn el la greka en la sirian, inklude de la Iliado, la filozofiaj traktaĵoj de Aristotelo kaj la medicinaj verkoj de Galeno el Pergamo.

Lia vivo estas priskribita en la Syriac Chronicle of Bar Hebraeus:
eta|maldekstre|300px|La slama ekspansio ĝis la 945-a.

Teofilo servis la kalifon Al-Mahdi, kiu altestimis lin pro sia supereco en la arto de astrologio. Oni diras, ke iun tagon la Kalifo volis ekskursi en unu el siaj provincoj kaj kunportis sian kortegon. La edzino de la kalifo sendis iun diri al Teofilo: "Estas vi, kiu konsilis al la kalifo fari ĉi tiun vojaĝon, trudante per tio al ni la lacecon kaj enuon de la vojaĝo, kiujn ni ne bezonas. Mi esperas do, ke Dio vin pereigu kaj malaperigu el ĉi tiu mondo, tiel ke, liberiĝinte de vi, ni trovu iom da paco." Teofilo respondis al la servisto, kiu alportis al li ĉi tiun mesaĝon: "Revenu al via mastrino kaj diru al ŝi: "Ne estas mi, kiu konsilis al la reĝo fari ĉi tiun vojaĝon; li vojaĝas kiam plaĉas al li fari tion.

Koncerne la malbenon, kiun vi ĵetis sur min, por ke Dio akcelu mian morton, la decido pri ĝi jam estis prenita kaj asertita de Dio; mi baldaŭ mortos; sed ne supozu, ke mi estos mortinta, por ke via preĝo estu plenumita; estas la volo de mia Kreinto kiu plenumos ĝin. Sed vi, ho Reĝino, mi diras al vi: "Preparu por vi multe da polvo; kaj kiam vi ekscios, ke mi mortis, amasigu tiun tutan polvon sur vian kapon." Kiam la Reĝino aŭdis tiujn vortojn, ŝi estis kaptita de granda timo, kaj ŝi pensis timeme, kia estos la rezulto. Iom poste, Teofilo mortis kaj dudek tagojn post li la kalifo al-Mahdî ankaŭ mortis. Tio, kion Teofilo determinis, okazis.

## Verkaro
* "Ponoi peri katarkhón polemikón"
* "Episzünagógé peri koszmikón katarkhón" (Kolekto pri kosmikaj principoj)
* "Peri katarkhón diaphorón"
* "Apoteleszmatika (?) (Efikoj sur la ĉielaj korpoj)"

## Vidu ankaŭ
* Teofilo de Antioĥio (180) episkopo de Antioĥio
* Sankta Teofilo el Bulgario (690-750) bendiktana monaĥo
* Al-Mansur (714-775)
* Al-Mahdi (744-785)
* Dionizo la 1-a de Tell Mahre (779-845) patriarko de Antioĥio
* Hunajn ibn Ishak (808-873)
* Agapio el Hierapolis (m. 942)
* Bar Hebraeus (1226-1286)

## Referencoj 
Kategorio:Naskiĝintoj en 695
Kategorio:Mortintoj la 16-an de julio
Kategorio:Mortintoj en 785
Kategorio:Naskiĝintoj en la 7-a jarcento
Kategorio:Mortintoj en la 8-a jarcento

Kategorio:Greklingvaj verkistoj
Kategorio:Grekaj astrologoj
Kategorio:Grekaj verkistoj
Kategorio:Grekaj tradukistoj
Kategorio:Grekaj historiistoj
Kategorio:Grekaj kronikistoj